CELEX: C2005/182/42
Language: fi
Date: 2005-07-23 00:00:00
Title: Asia C-183/05: Euroopan yhteisöjen komission 22.4.2005 Irlantia vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/22
            
         Euroopan yhteisöjen komission 22.4.2005 Irlantia vastaan nostama kanne
   (Asia C-183/05)
   (2005/C 182/42)
   Oikeudenkäyntikieli: englanti
   Euroopan yhteisöjen komissio on nostanut 22.4.2005 Euroopan yhteisöjen tuomioistuimessa kanteen Irlantia vastaan. Kantajan asiamiehinä ovat Michel van den Beek, avustajanaan asianajaja Matthieu Wemaëre, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Irlanti ei ole noudattanut luonnonvaraisen eläimistön ja kasviston suojelusta annetun direktiivin 92/43/ETY (1) 12 artiklan 2 kohdan ja 13 artiklan 1 kohdan b alakohdan säännösten ja EY:n perustamissopimuksen mukaisia velvoitteitaan, koska se on rajoittanut mainitun direktiivin 12 artiklan 2 kohdan ja 13 artiklan 1 kohdan b alakohdan saattamisen osaksi Irlannin oikeutta niihin direktiivin liitteessä IV lueteltuihin lajeihin, joita esiintyy Irlannissa,
            
         
               —
            
            
               toteaa, että Irlanti ei ole noudattanut direktiivin 92/43/ETY 12 artiklan 1 kohdan ja EY:n perustamissopimuksen mukaisia velvoitteitaan, koska se ei ole toteuttanut kaikkia mainitun direktiivin 12 artiklan 1 kohdan mukaisia tarpeellisia erityistoimenpiteitä tiukan suojelujärjestelmän täytäntöönpanemiseksi,
            
         
               —
            
            
               toteaa, että Irlanti ei ole noudattanut direktiivin 92/43/ETY 12 artiklan 1 kohdan ja 16 artiklan ja EY:n perustamissopimuksen mukaisia velvoitteitaan, koska se on pitänyt voimassa mainitun direktiivin 12 artiklan 1 kohdan ja 16 artiklan kanssa yhteensoveltumattomia Irlannin lainsäädännön säännöksiä,
            
         
               —
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Irlanti ei ole noudattanut direktiiviä 92/43/ETY seuraavista syistä:
   
               —
            
            
               Direktiivin 92/43/ETY (luontotyyppidirektiivi) 12 artiklan 2 kohdan saattaminen osaksi Irlannin oikeusjärjestystä on puutteellinen siltä osin, kuin sillä kielletään liitteessä IV olevassa a kohdassa lueteltujen lajien hallussapito, kuljetus, kaupan pitäminen tai vaihtaminen ja tarjoaminen myytäväksi tai vaihdettavaksi, ainoastaan niiden eläinlajien osalta, joita esiintyy Irlannissa.
            
         
               —
            
            
               Direktiivin 12 artiklan 1 kohdan täytäntöönpano on puutteellinen siltä osin, kuin Irlanti ei ole toteuttanut kaikkia tarpeellisia erityistoimenpiteitä Irlannissa esiintyvien liitteessä IV olevassa a kohdassa lueteltujen lajien tiukan suojelujärjestelmän käyttöönottamiseksi.
            
         
               —
            
            
               Direktiivin 12 artiklan 1 kohdan ja 16 artiklan täytäntöönpano on virheellinen, koska voimassa on rinnakkainen poikkeusjärjestelmä, joka on ristiriidassa 16 artiklan soveltamisalan ja soveltamisen edellytysten kanssa ja joka aiheuttaa sen, että Irlanti rikkoo 12 artiklan 1 kohdan mukaista velvoitettaan ottaa käyttöön ja ylläpitää direktiivin liitteessä IV olevassa a kohdassa lueteltujen eläinlajien tiukan suojelun järjestelmää.
            
         
      (1)  EYVL L 206, 22.7.1992, s. 7.